पानी – एगो रसायनिक पदार्थ हवे आ एकर रसायनिक सूत्र H2O होला। पानी के एक ठो अणु में दू गो हाइड्रोजन आ एगो आक्सीजन के परमाणु आपस में कोवैलेंट बंध बना के जुड़ल होलें। आम तापमान पर पानी द्रव के रूप में पावल जाला, हालाँकि, पृथ्वी पर ई ठोस (बरफ) आ गैस (भाप) के रूप में द्रव के साथे-साथ मिल सके ला। रसायनिक नामकरण के हिसाब से पानी के नाँव डाईहाइड्रोजन मोनोआक्साइड हवे हालाँकि, ई कबो इस्तेमाल ना होला।